༄༅། །དཔལ་ཡང་དག་པར་སྦྱོར་བའི་རྒྱུད་ལས་བྱུང་བའི་རྡོ་རྗེ་དབྱིངས་
ཀྱི་དཀྱིལ་འཁོར་ཆེན་པོའི་སྒྲུབ་ཐབས་དངོས་གྲུབ་
རྒྱ་མཚོ་ཞེས་བྱ་བ་བཞུགས་སོ། །
ཀུན་དགའ་ལེགས་གྲུབ་ཀྱིས་མཛད།
༄༅། །བླ་མ་དམ་པའི་ཞབས་ལ་ཕྱག་འཚལ་ལོ། །ཡང་དག་པར་སྦྱོར་བའི་རྒྱུད་
ལས་བྱུང་བའི་རྡོ་རྗེ་དབྱིངས་ཀྱི་དཀྱིལ་འཁོར་ཆེན་པོའི་སྒྲུབ་ཐབས་བརྗོད་པར་བྱའོ། །དེ་ལ་
སྔོན་འགྲོ། དངོས་གཞི། རྗེས་གསུམ་ལས། དང་པོ་ནི། སྐྱབས་འགྲོ། སེམས་བསྐྱེད། རྡོ་ རྗེ་
སེམས་དཔའི་བསྒོམ་བཟླས་སྔོན་དུ་འགྲོ་བས། རང་སྐད་ཅིག་གིས་རྡོ་རྗེ་སེམས་དཔར་གསལ་
བའི་ཐུགས་ཀར་པཾ་ལས་པདྨ་དང་ཨ་ལས་ཟླ་བའི་དཀྱིལ་འཁོར་གྱི་སྟེང་དུ། ཧཱུཾ་ལས་རྡོ་རྗེ་
དཀར་པོ་རྩེ་ལྔ་པ། དྲི་མ་མེད་པའི་འོད་ཟེར་ལྔ་འཕྲོ་བ། དེ་ལས་འོད་ཟེར་གྱི་རྣམ་པ་སྣ་བུག་
གཡས་ནས་རླུང་ཕྱིར་རྒྱུ་བའི་དུས་སུ་ནམ་མཁར་འཕྲོས་པས། རང་བཞིན་གྱི་གནས་ནས་རྡོ་རྗེ་
སེམས་དཔའི་དཀྱིལ་འཁོར་རང་གི་རྩ་བའི་བླ་མ་དང་ཐ་མི་དད་པའི་རྣམ་པ་ཅན་ལ་ཕྱོགས་
བཅུའི་སངས་རྒྱས་དང་བྱང་ཆུབ་སེམས་དཔའི་ཚོགས་བསམ་གྱིས་མི་ཁྱབ་པས་བསྐོར་བ། ༀ་
བཛྲ་ས་མ་ཛཿ ན་མོ་གུ་རུ་བྷྱ༔ ན་མ་ཤྲཱི་བཛྲ་ས་ཏྭ་མཎྜལ་ས་པ་རི་ཝཱ་ར་བྷྱཿས་ཕྱག་བྱ། རང་གི་
སྙིང་ཁ་ནས་མཆོད་པའི་ལྷ་མོ་རྣམས་བྱུང་ནས་མཆོད་པར་བསམས་ལ། ཨོཾ་བྷ་ག་ཝན་མཧཱ་ཀ་
རུ་ཎི་ཀ་བཛྲ་ས་ཏྭ་ས་པ་རི་ཝཱ་ར་སྔོན་འགྲོའི་ཨཉྙཾ་པྲ་ཏིཙྪ། པུཥྤ། དྷུ་པེ། ཨ་ལོ་ཀི །གརྙེ། ནཻ་ཝེ་
ཏེ། ཤཔྟ་ཞེས་པ་སོ་སོའི་མཇུག་ཏུ་པུ་ཙ་མེ་གྷ་ས་མུ་ཏྲ་སྥ་ར་ཎ་ས་མ་ཡེ་ཨཱཿ་ཧཱུྃ་ཞེས་སྦྱར།
ཨཽ་
ཨོྃ་བྷ་
-100-

རྒྱུད་སྡེ་འོག་མ་དང་འབྲེལ་བའི་ཆོས་སྐོར།
ག་ ཝན་སོགས་དང༌ ། ཝཾ་སེ། བི་ནི། མུརྫེ། མྲི་ཏཾ་གེ །པུཥྤ། དྷུ་པེ། ཨ་ལོ་ཀེ །གྷནྟེ། ཞེས་པ་
སོ་སོའི་མཐར་བཛྲ་པུ་ཙི་ཏེ་ཨཱཿཧཱུྃ། ཞེས་ཕྱག་རྒྱ་དང་བཅས་པས་མཆོད། བདག་གི་ཐོག་མ་
མེད་དུས་ནས། །ལོག་རྟོག་དབང་གིས་སྡིག་བགྱིས་གང༌། །ཐུགས་རྗེའི་མངའ་བདག་ཁྱེད་
རྣམས་ཀྱིས། །སྤྱན་སྔར་བཤགས་བགྱི་སླན་ཆད་སྡོམ། །རྒྱལ་དང་དེའི་སྲས་རྣམས་དང༌། །
རང་སངས་རྒྱས་དང་དགྲ་བཅོམ་དང༌། །འགྲོ་བའི་བསོད་ནམས་མ་ལུས་པ། །དེ་དག་ཀུན་ལ་
ཡི་རང་ངོ༌། །ཀུན་འདོད་དབུགས་འབྱིན་གསོལ་མཛད་པའི། །སངས་རྒྱས་ཀུན་ལ་བདག་
བསྐུལ་བས། །བསྟན་པ་ནམ་མཁའི་མཐའ་མཉམ་པར། །འཇིག་རྟེན་ཀུན་སྡིག་མེད་སྣང་
མཛོད། །འགྲོ་ཀུན་སངས་རྒྱས་གྱུར་གྱི་བར། །དེ་སྲིད་མགོན་པོ་བཞུགས་ནས་ནི། །ནམ་ཡང་
མྱ་ངན་མི་འདའ་བར། །ཐལ་མོ་སྦྱར་ནས་གསོལ་བར་འཚལ། །ལུས་ངག་ཡིད་ཀྱི་བསོད་
ནམས་ནི། །བགྱིས་སམ་བགྱིད་དུ་སྩལ་བ་དང༌། །རྗེས་སུ་ཡི་རང་གང་ཅིའང་རུང༌། །དེས་ནི་
འཇིག་རྟེན་ཀུན་མཁྱེན་ཤོག །གང་དང་གང་གིས་འདུལ་འགྱུར་བ། །དེ་དང་དེའི་སྐུར་སྟོན་
ཞིང༌། །སྣ་ཚོགས་གཟུགས་ནོར་ལྟ་བུ་ཡི། །རྫོགས་སངས་རྒྱས་ལ་སྐྱབས་སུ་མཆི། །ཀུན་རྟོག་
མ་ལུས་དག་གྱུར་པ། །རང་རིག་ཡང་དག་ཡེ་ཤེས་བསྐྱེད། །ལྷན་ཅིག་སྐྱེས་དགའི་ངོ་བོ་ཉིད། །
དམ་པའི་ཆོས་ལ་སྐྱབས་སུ་མཆི། །གོ་རིམ་ཇི་བཞིན་དབང་བསྐུར་ཐོབ། །མ་ལོག་ལམ་ལ་
ངེས་གནས་པའི། །སྲས་མཆོག་འཁོར་འདུས་དགེ་འདུན་ལ། །རྟག་པར་བདག་ནི་སྐྱབས་སུ་
མཆི། །ཡང་དག་ཡེ་ཤེས་མེ་བོ་ཆེ། །སྒྲིབ་པ་མ་ལུས་སྤོང་བའི་ཕྱིར། །གཏི་མུག་མུན་པ་བསལ་
བ་དང་། །བྱང་ཆུབ་མཆོག་ཏུ་སེམས་བསྐྱེད་དོ། །རྒྱལ་སྲས་དཔའ་བོ་རྣམས་ཀྱི་ལམ། །སྤྱོད་པ་
དཔག་ཡས་གང་ཡིན་དང༌། །མ་བཅོས་ཇི་བཞིན་མི་གནས་ལ། །ད་ནི་ཡང་དག་གནས་པར་
བགྱི། །ཞེས་རྒྱུན་བཤགས་བྱ། ཨོཾ་སརྦ་ཏ༌ཐཱ༌ག༌ཏ་ཨཏྨ་ནཾ་ནིརྱ་ཏ་ཡ་མི་ཞེས་བདག་ཕུལ།
སངས་རྒྱས་བྱང་ཆུབ་སེམས་དཔའ་ཀུན། །བདག་ལ་དགོངས་པར་མཛད་དུ་གསོལ། །བདག་
-101-

བརྩེ་ཆེན་འོད་སྣང་ལས། སྟོང་ར་མཁན་བརྒྱུད་བཀའ་འབུམ། ༼ཁ
མིང་འདི་ཞེས་བྱ་བ་ཡི། །དུས་འདི་ནས་ནི་བཟུང་ནས་ནི། །ཇི་སྲིད་བྱང་ཆུབ་སྙིང་པོའི་བར། །
ཇི་ལྟར་དུས་གསུམ་མགོན་པོ་རྣམས། །བྱང་ཆུབ་ཏུ་ནི་ངེས་མཛད་པའི། །བྱང་ཆུབ་སེམས་ནི་
བླ་ན་མེད། །དམ་པ་བདག་གིས་བསྐྱེད་པར་བགྱི། །ཚུལ་ཁྲིམས་ཀྱིས་ནི་བསླབ་པ་དང༌། །
དགེ་བའི་ཆོས་ནི་བསྡུས་པ་དང༌། །སེམས་ཅན་དོན་བྱེད་ཚུལ་ཁྲིམས་དང༌། །ཚུལ་ཁྲིམས་
བསླབ་པ་རྣམ་པ་གསུམ། །སོ་སོ་བདག་གིས་བརྟན་པར་བཟུང༌། །སངས་རྒྱས་ཆོས་དང་དགེ་
འདུན་ཏེ། །བླ་ན་མེད་པའི་དཀོན་མཆོག་གསུམ། །སངས་རྒྱས་རྣལ་འབྱོར་ལས་སྐྱེས་པའི། །
སྡོམ་པ་དེང་ནས་བརྟན་པོར་བཟུང༌། །རྡོ་རྗེ་རིགས་མཆོག་ཆེན་པོ་ལ། །རྡོ་རྗེ་དྲིལ་བུའི་ཕྱག་རྒྱ་
ཡང༌། །དེ་ཉིད་ལས་ནི་སོ་སོར་བཟུང༌། །སློབ་དཔོན་དག་ཀྱང་བཟུང་བར་བགྱི། །རིན་ཆེན་
རིགས་མཆོག་རྣལ་འབྱོར་གྱི། །དམ་ཚིག་ཡིད་དུ་འོང་བ་ལ། །ཉི་མ་རེ་རེ་དྲུག་བྱས་ནས། །
སྦྱིན་པ་རྣམ་བཞི་རྟག་ཏུ་སྦྱིན། །པདྨའི་རིགས་ཆེན་དག་པ་ལ། །ཕྱི་ནང་གསང་བ་ཐེག་པ་
གསུམ། །དམ་པའི་ཆོས་ཀྱང་སོ་སོར་བཟུང༌། །ལས་ཀྱི་རིགས་མཆོག་ཆེན་པོ་ལ། །སྡོམ་པ་
ཐམས་ཅད་ལྡན་པར་ནི། །ཐམས་ཅད་སོ་སོར་བཟུང་བར་བགྱི། །མཆོད་པའི་ལས་ཀྱང་ཅི་
ནུས་བགྱི། །བྱང་ཆུབ་སེམས་ནི་བླ་མེད་པ། །དམ་པ་བདག་གིས་བསྐྱེད་པར་བགྱི། །སེམས་
ཅན་ཀུན་གྱི་དོན་གྱི་ཕྱིར། །སྡོམ་པ་མ་ལུས་བཟུང་བར་བགྱི། །མ་བསྒྲལ་བ་རྣམས་སྒྲལ་བར་
བགྱི། །མ་གྲོལ་བ་རྣམས་གྲོལ་བར་བགྱི། །དབྱུགས་མ་ཕྱིན་པ་དབུགས་དབྱུང་ཞིང་། །སེམས་
ཅན་མྱ་ངན་འདས་པ་འགོད། །ཞེས་སྡོམ་པ་བཟུང༌། ཚད་མེད་བཞི་བསྒོམ་སྟེ་བསོད་ནམས་ཀྱི་
ཚོགས་སོ། །
ཕྱི་ནང་གི་ཆོས་ཐམས་ཅད་རང་བཞིན་གྱིས་འོད་གསལ་བའི་ངོ་བོར་བསྒོམ་ལ།
ཨདྱ་ནུཏ྄ན་ན་ཏྭད་སརྦ་དྷརྨ་ནཾ་པྲ་ཀྲི་ཏི་པ་རི་ཤུརྵ་སྭ་བྷ་ཝ་སརྦ་དྷརྨ་ཞེས་པས་སེམས་དེ་ཡང་
རང་བཞིན་མེད་པ་སྒྱུ་མ་ལྟ་བུར་བསམས་ཏེ་ཡེ་ཤེས་ཀྱི་ཚོགས་སོ། །
-102-

རྒྱུད་སྡེ་འོག་མ་དང་འབྲེལ་བའི་ཆོས་སྐོར།
གཉིས་པ་ལ། བསྐྱེད་པའི་རིམ་པ་དང༌། རྫོགས་པའི་རིམ་པའོ། །དང་པོ་ནི། སྟོང་
པའི་ངང་ལས་སྐད་ཅིག་གིས་ནམ་མཁའི་དབྱིངས་སུ་རང་གི་སེམས་ཀྱི་སྣང་བ་ལས་བྱུང་བའི་
ཧཱུྃ་ཡཾ་ཧཱུཾ་ལས་རླུང་གི་དཀྱིལ་འཁོར་སྔོན་པོ་གཞུའི་དབྱིབས་ཅན་མཆོག་མ་གཉིས་ཀྱི་ངོས་སུ་
གཡོ་བའི་བ་དན་གྱིས་མཚན་པ། དེའི་སྟེང་དུ་ཧཱུཾ་རཾ་ཧཱུཾ་ལས་མེའི་དཀྱིལ་འཁོར་དམར་པོ་གྲུ་
གསུམ་རྩེ་མོ་མཐུར་དུ་བསྟན་པ་འབར་བས་མཚན་པ། དེའི་སྟེང་དུ་ཧཱུཾ་བྃ་ཧཱུཾ་ལས་ཆུའི་དཀྱིལ་
འཁོར་དཀར་པོ་ཟླུམ་པོ་བུམ་པ་ཆུས་གང་བས་མཚན་པ། དེའི་སྟེང་དུ་ཧཱུཾ་ལཾ་ཧཱུཾ་ལས་སའི་
དཀྱིལ་འཁོར་སེར་པོ་གྲུ་བཞི་ཟུར་བཞིར་རྡོ་རྗེ་རྩེ་གསུམ་པས་མཚན་པ། དེའི་སྟེང་དུ་ཧཱུཾ་སུཾ་ཧཱུཾ་
ལས་རིན་ཆེན་སྣ་བཞིའི་རང་བཞིན་གྱི་རིའི་རྒྱལ་པོ་ལྕོག་བརྒྱད་དང་ལྡན་པ། དེའི་སྟེང་དུ་པཾ་
ལས༌པདྨ༌དང༌། རཾ་ལས་ཉི་མའི་དཀྱིལ་འཁོར་གྱི་སྟེང་དབུས་སུ། ཧཱུཾ་མཐིང་ནག་ལས་སྣ་
ཚོགས་རྡོ་རྗེ་རྩེ་མོ་ཉི་ཤུ་པ་རྭ་རྣམས་ཤར་དཀར། ལྷོ་སེར། ནུབ་དམར། བྱང༌ལྗང༌། ལྟེ་བ་
མཐིང་ནག་ལ་ཧཱུྃ་གིས་མཚན་པ། ཧཱུྃ་དེ་ལས་འོད་ཟེར་ཕྱོགས་བཅུར་འཕྲོས་པས། རྡོ་རྗེ་ནག་པོ་
གདེངས་པ་འགྲེང་བུར་གྱུར་པའི་བར་མཚམས་མེད་པའི་ར་བ་དང༌། སྟེང་དུ་འཕྲོས་པས་རྡོ་
རྗེའི་གུར་ར་བ་དང་གུར་ལས་འོད་ཟེར་འཕྲོས་པས་འོག་རྡོ་རྗེའི་ས་གཞི། ར་བའི་ཕྱི་རོལ་ཏུ་
བསྐལ་པ་འཇིག་པའི་དུས་ཀྱི་མེ་དང་མཚུངས་པའི་ཡེ་ཤེས་ཀྱི་མེ་ཁ་དོག་ལྔ་འབར་བས་བསྐོར་
བ།
ཨོཾ་བཛྲ་རཀྵ་རཀྵ་ཧཱུྃ་ཧཱུྃ་ཧཱུྃ་ཕཊ། དེ་ལྟ་བུའི་བསྲུང་བའི་འཁོར་ལོའི་དབུས་སུ་པཾ་ལས་པདྨ་
དང༌། རཾ་ལས་ཉི་མའི་དཀྱིལ་འཁོར་གྱི་སྟེང་དུ་ཧཱུཾ་སེར་པོ་ལས་འཁོར་ལོ་སེར་པོ་རྩིབས་བཅུ་
པ། རྩེ་མོ་རྣོ་བ། ཁོག་པ་སྟོང་པ་ཡངས་ཞིང་རྒྱ་ཆེ་བ། བརྟན་ཞིང་གོ་སྐབས་མེད་པ། གཡས་
ཕྱོགས་སུ་མྱུར་དུ་འཁོར་བ། དེའི་དབུས་དང་ཕྱོགས་བཅུར་པདྨ་དང་ཉི་མའི་དཀྱིལ་འཁོར་རེ་
རེ། དེ་རྣམས་ཀྱི་སྟེང་དུ་ཧཱུཾ་རེ་རེ། དེ་ཡང་ལྷོའི་དཀར་པོ། ནུབ་ཀྱི་དམར་པོ། སྟེང་གི་སེར་པོ།
གཞན་ཐམས་ཅད་སྔོན་པོ། དེ་རྣམས་ཡོངས་སུ་གྱུར་པ་ལས། དབུས་སུ་ཧཱུཾ་མཛད་སྔོན་པོ་
-103-

བརྩེ་ཆེན་འོད་སྣང་ལས། སྟོང་ར་མཁན་བརྒྱུད་བཀའ་འབུམ། ༼ཁ
གཡས་པས་རྡོ་རྗེ་འཛིན་པ། ཤར་དུ་གཤིན་རྗེ་གཤེད་སྔོན་པོ་ཐོ་བ་འཛིན་པ། ལྷོར་ཤེས་རབ་
མཐར་བྱེད་དཀར་པོ་བེ་ཅོན་འཛིན་པ། ནུབ་ཏུ་པདྨ་མཐར་བྱེད་དམར་པོ་པདྨ་འཛིན་པ། བྱང་
དུ་བགེགས་མཐར་བྱེད་ནག་པོ་རྡོ་རྗེ་འཛིན་པ། དབང་ལྡན་དུ་འདོད་པའི་རྒྱལ་པོ་ནག་པོ་
ལྕགས་ཀྱུ་འཛིན་པ། མེར་དབྱུག་སྔོན་ཅན་ནག་པོ་དབྱུག་པ་འཛིན་པ། བདེན་བྲལ་དུ་སྟོབས་
པོ་ཆེ་ནག་པོ་རྩེ་གསུམ་འཛིན་པ། རླུང་དུ་མི་གཡོ་བ་ནག་པོ་རལ་གྲི་འཛིན་པ། སྟེང་དུ་གཙུག་
ཏོར་འཁོར་ལོས་བསྒྱུར་བ་སེར་པོ་འཁོར་ལོ་འཛིན་པ། འོག་ཏུ་གནོད་མཛེས་ནག་པོ་གཏུན་
ཤིང་འཛིན་པ། ཐམས་ཅད་ཀྱང་གཡས་རང་རང་གི་ཕྱག་མཚན་འཕྱར་བའི་ཚུལ་གྱིས་འཛིན་
ཅིང༌། གཡོན་ཐུགས་ཁར་སྡིག་མཛུབ་མཛད་པ། སྟེང་དང་ཕྱོགས་བཞིའི་ཁྲོ་བོ་རྣམས་བརྗིད་
པའི་ཁྲོ་བོ་སྟེ་ཞལ་མཆེ་བ་རྩིགས་ཤིང་དམར་ལ་ཟླུམ་པའི་སྤྱན་གསུམ་དང་ལྡན་པ། སྐུ་སྦོམ་
ཞིང་ཐུང་ལ་གསུས་ཁྱིམ་ཆེ་བ་སྟག་གི་ལྤགས་པའི་ཤམ་ཐབས་ཅན། ཀླུ་ཆེན་པོ་བརྒྱད་ཀྱིས་
བརྒྱན་པ། དབུ་སྐྲ་དང་སྨིན་མ་དང་སྨ་ར་དམར་སེར་གྱེན་དུ་འབར་བ། ཁྲོ་བོ་གཞན་རྣམས་ནི་
མཛེས་པའི་ཁྲོ་བོ་སྟེ་ཅུང་ཟད་སྒེག་ཅིང་ཡིད་ཙམ་ཁྲོས་པ། སྐུ་སྐེམས་ཤིང་གྲིམས་པ། དབུ་སྐྲ་
ནག་པོའི་ཐོར་ལྕོག་ཅན་དར་སྣ་ཚོགས་ཀྱི་ཤམ་ཐབས་དང༌། རིན་པོ་ཆེའི་རྒྱན་སྣ་ཚོགས་ཀྱིས་
བརྒྱན་པ། ཐམས་ཅད་ཀྱང་གཡོན་བརྐྱང་གི་སྟབས་ཀྱིས་ཡེ་ཤེས་ཀྱི་མེ་འབར་བའི་དབུས་ན་
བཞུགས་པ། རང་གི་སྙིང་གའི་ས་བོན་ལས་འོད་ཟེར་འཕྲོས། ཁྲོ་བོ་བཅུ་གཅིག་བསྲུང་བའི་
འཁོར་ལོ་དང་བཅས་པ་ལ་ཡེ་ཤེས་ཀྱི་ཁྲོ་བོ་བསམ་གྱིས་མི་ཁྱབ་པས་བསྐོར་བ་ཨོཾ་བཛྲ་ས་མ་
ཛཿ༔ ཆུ་བཞི་ཉེར་སྤྱོད། ཤཔྟས་མཆོད། སྒོ་མ་བཞིའི་སྔགས་རྒྱས་དགུག་བཞུག་བཅིང་དབང་དུ་
བྱ། མིག་སོགས་སྐྱེ་མཆེད་སྐུ་གསུང་ཐུགས་བྱིན་གྱིས་རླབས། སླར་ཡང་སྙིང་གའི་ས་བོན་
ལས་འོད་འཕྲོས་པས་དབང་གི་ལྷ་རིགས་ལྔ་འཁོར་དང་བཅས་པ། ཨོཾ་བཛྲ་ས་མ་ཛཿ ཆུ་བཞི་
སྔོན་འགྲོས་མཆོད། བཅོམ་ལྡན་དེ་བཞིན་གཤེགས་པ་ཀུན། །སོགས་ཀྱིས་གསོལ་བ་བཏབ།
-104-

རྒྱུད་སྡེ་འོག་མ་དང་འབྲེལ་བའི་ཆོས་སྐོར།
སངས་རྒྱས་རྣམས་ནི་ཐམས་ཅད་ཀྱི། །སོགས་དང༌། སྔགས་ཀྱིས་དབང་བསྐུར། སྐུ་གང༌། དྲི་
མ་དག །ཆུ་ལྷག་མ་ཡར་ལུད་པ་ལས་ཧཱུཾ་མཛད། ཤེས་རབ་མཐར་བྱེད། འདོད་པའི་རྒྱལ་པོ།
གནོད་མཛེས་རྣམས་ལ་མི་བསྐྱོད་པ། གཤིན་རྗེ་གཤེད། དབྱུག་སྔོན་ཅན། གཙུག་ཏོར་འཁོར་
ལོས་བསྒྱུར་བ་རྣམས་ལ་རྣམ་པར་སྣང་མཛད། པདྨ་མཐར་བྱེད། སྟོབས་པོ་ཆེ་ལ་འོད་དཔག་
མེད། བགེགས་མཐར་བྱེད། མི་གཡོ་བ་རྣམས་ལ་དོན་ཡོད་གྲུབ་པས་དབུ་བརྒྱན། ཁྲོ་བོའི་
དབང་པོ་རྣམས་ཀྱི་སྐུ་ལས་འོད་ཟེར་དཔག་ཏུ་མེད་པ་འཕྲོས་པས། བདུད་དང་ལོག་འདྲེན་
རྣམས་དཔག་ཚད་བརྒྱའི་བར་དུ་བསྐྲད་ཅིང་བར་དུ་གཅོད་པ་རྣམས་བསྲུང་བར་གྱུར། ཨོྃ་བཛྲ་
རཀྵ་སོགས་བརྗོད། བསྲུང་འཁོར་རོ། །
ཧཱུཾ་མཛད་ཞུ་བ་ལས་ཨེ་ལས་ཆོས་ཀྱི་འབྱུང་གནས་ཕྱོགས་ཀུན་ནས་གྲུ་གསུམ་པ་
གདེངས་ཁ་ཆེ་བ་གྱེན་དུ་ཕྱོགས་པ། རྩ་བ་ཕྲ་བ་མཐུར་དུ་ཟུག་པ། ཕྱི་དཀར་ལ་ནང་དམར་བ།
ཡངས་ཤིང་རྒྱ་ཆེ་བའི་ནང་དུ་ཧཱུྃ་ལས་རིན་པོ་ཆེ་སྣ་ཚོགས་ལས་གྲུབ་པའི་གཞལ་ཡས་ཁང་པ་
གསུམ་རིམ་གྱི་ཕྱི་མ་ལ་རིན་པོ་ཆེ་དཀར་སེར་དམར་ལྗང་སྔོ་བའི་རྩིག་པ་རིམ་པ་ལྔ་དང་ལྡན་
པ། བར་མ་ལ་རིན་པོ་ཆེ་སྔོ་དཀར་དམར་བའི་རྩིག་པ་རིམ་པ་གསུམ་དང་ལྡན་པ། ནང་མ་ལ་
རིན་པོ་ཆེ་དཀར་པོའི་རྩིག་པ་རིམ་པ་གཅིག་དང་ལྡན་པ། གསུམ་གའང་གྲུ་བཞི་པ་སྒོ་བཞི་པ་
རྩིག་པ་རྣམས་ཀྱི་སྟེང་ན་རིན་པོ་ཆེ་ཕ་གུ་སེར་པོ་ལ་དྲ་བ་དང་དྲ་བ་ཕྱེད་པས་འཕྱང་བ། དེའི་
སྟེང་ན་བྱ་འདབ་ལ་མཐུར་དུ་འཕྱང་བའི་མདའ་ཡབ་དང་སྟེང་དུ་པུ་ཤུས་མཛེས་པར་བྱས་པ།
གཞལ་ཡས་ཁང་ནང་མ་ལ་ཀ་བ་བརྒྱད་དང་ལྡན་ཞིང་སྟེང་རྡོ་རྗེའི་གདུང་བཞིས་མིག་མངས་
རིས་སུ་བྲིས་པ། དབུས་ཕྱུར་བུར་གྱུར་པའི་རྩེ་མོར་རྡོ་རྗེ་དང་ནོར་བུ་རིན་པོ་ཆེའི་ཏོག་གིས་
མཛེས་པར་བྱས་པ། ཆེས་མཐོང་ཞིང་ཡངས་པའི་སྒོ་བཞིའི་སྟེང་གི་ཐད་སོར་ཀ་བ་བཞི་བཞིས་
བསྟེགས་པའི་རྟ་བབས་བང་རིམ་བཞི་དང་ལྡན་པའི་རྩེ་མོར། དབུས་སུ་ཆོས་ཀྱི་འཁོར་ལོ་དང་
-105-

བརྩེ་ཆེན་འོད་སྣང་ལས། སྟོང་ར་མཁན་བརྒྱུད་བཀའ་འབུམ། ༼ཁ